Ա Մ Փ Ո Փ Ա Թ Ե Ր Թ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՀՈՒՆԻՍԻ 4-Ի N 914-Ն ԵՎ 2023 ԹՎԱԿԱՆԻ ԱՊՐԻԼԻ 21-Ի N 595-Ն ՈՐՈՇՈՒՄՆԵՐԻ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
	1․ ՀՀ ֆինանսների նախարարություն
	20․07․2026թ․

	
	N  01/9/19475-2026

	Առաջարկություններ և  դիտողություններ չկան։
	Ընդունվել է:

	2․ Կադաստրի կոմիտե
	20․07․2026թ․

	
	N  ՍԹ/14959-2026

	            «Հայաստանի Հանրապետության կառավարության 2020 թվականի հունիսի 4-ի 
N 914-Ն և 2023 թվականի ապրիլի 21-ի N 595-Ն որոշումների մեջ լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․
   ՀՀ քաղաքացիական օրենսգրքի 611-րդ և 687-րդ հոդվածների համաձայն՝ անշարժ գույքի վարձակալության և անհատույց օգտագործման պայմանագրերից ծագող իրավունքները ենթակա են պետական գրանցման, իսկ «Գույքի նկատմամբ իրավունքների պետական գրանցման մասին» օրենքի 27-րդ հոդվածի 1-ին մասի համաձայն՝ իրավունքի պետական գրանցումն իրականացվում է պետական գրանցման համար ներկայացված իրավահաստատող փաստաթղթերի ուսումնասիրության հիման վրա։ Վկայակոչված իրավանորմերի համատեքստում հարկ է նշել, որ Պետական գույքի կառավարման կոմիտեի նախագահի հրամանն ինքնին չի կարող բավարար իրավական հիմք հանդիսանալ վարձակալության կամ անհատույց օգտագործման իրավունքի պետական գրանցման, ինչպես նաև արդեն իսկ գրանցված իրավունքի տվյալներում փոփոխություն կատարելու համար։ Ուստի անհրաժեշտ է նկատի ունենալ, որ Պետական գույքի կառավարման կոմիտեի նախագահի հրամանով գույքի մակերեսը ճշգրտելու դեպքում համապատասխան փոփոխություններ պետք է կատարվեն ինչպես վարձակալության կամ անհատույց օգտագործման պայմանագրում, այնպես էլ այդ պայմանագրից ծագող իրավունքի պետական գրանցման տվյալներում։

	Չի ընդունվել։ Ինչպես նշվել է Նախագծի հիմնավորման մեջ  Նախագծով ներկայացված լրացումները վերաբերում են  արդեն իսկ ընդունված ՀՀ կառավարության որոշման հիմքով անհատույց օգտագործման կամ վարձակալության պայմանագիր կնքելու ժամանակ առաջացող տեխնիկական խնդիրներին, այլ ոչ Կառավարրության որոշման հիմքով արդեն իսկ կնքված պայմանագրերին, երբ անհամապատասխանություն է առաջանում ՀՀ կառավարության որոշման մեջ և անշարժ գույքի սեփականության իրավունքի գրանցման վկայականում կամ օգտագործման իրավունքով տրամադրվող տարածքի հատակագծում նշված մակերեսների մեջ, ինչը բերում է գործարքի կնքման անհնարինության, և ՀՀ կառավարության որոշման հիմքով համապատասխան պայմանագիր կնքելու համար անհրաժեշտություն է առաջանում օգտագործման իրավունքով տրամադրվող տարածքի մակերեսի ճշգրտման նպատակով արդեն իսկ ընդունված ՀՀ կառավարության որոշման մեջ կատարել համապատասխան փոփոխություն։



	3․ ՀՀ արդարադատության նախարարություն
	13․08․2026թ․

	
	N /27.3/43132-2026

	ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ
«Հայաստանի Հանրապետության կառավարության 2020 թվականի հունիսի 4-ի N 914-Ն և 2023 թվականի ապրիլի 21-ի N 595-Ն որոշումների մեջ լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ
«Հայաստանի Հանրապետության կառավարության 2020 թվականի հունիսի 4-ի N 914-Ն և 2023 թվականի ապրիլի 21-ի N 595-Ն որոշումների մեջ լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք հետևյալը․
1․ Նախագծի 1-ին կետի 1-ին ենթակետով Հայաստանի Հանրապետության կառավարության 2020 թվականի հունիսի 4-ի N 914-Ն որոշման 5-րդ կետը նախատեսվում  է լրացնել նոր՝ 6-րդ ենթակետով, հետևյալ բովանդակությամբ․
«6) Հայաստանի Հանրապետության կառավարության որոշմամբ վարձակալության տրամադրվող պետական գույքի՝ տվյալ որոշմամբ սահմանված մակերեսի մինչև 10 տոկոսի չափով ճշգրտումները կոմիտեի նախագահի հրամանով կատարելու լիազորությունը։ Ընդ որում, մակերեսի ճշգրտումը չի կարող հանգեցնել Հայաստանի Հանրապետության կառավարության որոշմամբ վարձակալությամբ տրամադրված գույքի սահմանների փոփոխությանը կամ լրացուցիչ գույքային միավորի (անշարժ գույքի մասի (տարածքի)) տրամադրմանը կամ հետ վերցնելուն։»:   
Սույն դրույթից բխում է, որ ՀՀ կառավարությունը վերալիազորում է կոմիտեի նախագահին իրականացնելու Հայաստանի Հանրապետության կառավարության որոշմամբ վարձակալությամբ տրամադրված գույքի սահմանների փոփոխություն։
[bookmark: _GoBack]Այս համատեքստում հարկ է նկատի ունենալ Նախագծին կից ներկայացված հիմնավորումը, որում նշվել է, որ առաջարկվող կարգավորումը պայմանավորված է նրանով, որ գործնականում պետական գույքի չափագրման, կադաստրային տվյալների ճշգրտման կամ տեխնիկական փաստաթղթերի համապատասխանեցման արդյունքում կարող են ի հայտ գալ կառավարության որոշմամբ սահմանված մակերեսից շեղումներ, որոնք չեն փոխում կառավարության կողմից կայացված որոշման էությունը և չեն հանգեցնում վարձակալության (անհատույց օգտագործման իրավունքով) տրամադրվող գույքի փոփոխության։
Նման դեպքերում յուրաքանչյուր անգամ Հայաստանի Հանրապետության կառավարության նոր որոշման ընդունման անհրաժեշտությունը հանգեցնում է անհարկի վարչարարական բեռի, երկարացնում է գործընթացը և չի բխում արդյունավետ կառավարման սկզբունքից։
Վերոնշյալ հիմնավորումից բխում է, որ շեղումների արդյունքում անհրաժեշտություն է առաջանում ՀՀ կառավարության որոշման մեջ փոփոխություններ իրականացնել, ինչից շրջանցելու համար Նախագծով առաջարկվում է նման լիազորության փոխանցումը կոմիտեին։
Միաժամանակ, հիմնավորման համաձայն՝ լիազորությունը սահմանափակվում է մինչև 10 տոկոսի չափով մակերեսի ճշգրտումներով և չի կարող հանգեցնել վարձակալությամբ (անհատույց օգտագործման իրավունքով) տրամադրված գույքի սահմանների փոփոխության, լրացուցիչ տարածքի տրամադրման կամ տրամադրված տարածքի հետ վերցնելուն։ Հետևաբար, առաջարկվող կարգավորումը վերաբերում է բացառապես տեխնիկական բնույթի ճշգրտումներին և չի ենթադրում կառավարության կողմից կայացված որոշման բովանդակային փոփոխություն։
Վերոնշյալի կապակցությամբ գտնում ենք, որ Նախագծի հիմնավորումից պարզ չէ, թե կոնկրետ ինչպիսի տեխնիկական անճշտությունների կամ փաստական հանգամանքների առկայության դեպքում կարող է կիրառվել նշված լիազորությունը, քանի որ պարզ չէ, թե որոնք են այն ճշգրտումները, որոնք չեն հանգեցնի Հայաստանի Հանրապետության կառավարության որոշման մեջ բովանդակային փոփոխության։ 
Միաժամանակ, հիմնավորման մեջ նշված այն պնդումը, որ առաջարկվող կարգավորումը չի ենթադրում Հայաստանի Հանրապետության կառավարության կողմից կայացված որոշման բովանդակային փոփոխություն, լրացուցիչ հիմնավորման կարիք ունի, քանի որ Կառավարության որոշմամբ սահմանված մակերեսը հանդիսանում է տվյալ անհատական իրավական ակտի էական պայմաններից մեկը, ինչի արդյունքում կնքվում է պայմանագիր և իրականացվում իրավունքների պետական գրանցում, հետևաբար՝ գործնականում ՀՀ կառավարության որոշմամբ ամրագրված և փաստացի առկա մակերեսների անհամապատասխանության ճշգրտման արդյունքում անհասկանալի է, թե ինչպես կարող է չառաջանալ ՀՀ կառավարության որոշմամբ տրամադրված գույքի սահմանների փոփոխություն
Վերոգրյալը հիմք ընդունելով՝ գտնում ենք, որ Նախագիծն ունի վերանայման և լրացուցիչ հիմնավորման կարիք։
2․ Նախագծի 2-րդ կետի 1-ին ենթակետով նախատեսվում է Հայաստանի Հանրապետության կառավարության 2023 թվականի ապրիլի 21-ի N 595-Ն որոշումը լրացնել նոր՝ 5․1․-րդ կետով, հետևյալ բովանդակությամբ․
«5․1․ Սահմանել, որ սույն որոշման հիմքով Հայաստանի Հանրապետության կառավարության որոշմամբ անհատույց օգտագործման իրավունքով տրամադրվող պետական գույքի՝ տվյալ որոշմամբ սահմանված մակերեսի մինչև 10 տոկոսի չափով ճշգրտումները կատարվում են կոմիտեի նախագահի հրամանով։ Ընդ որում, մակերեսի ճշգրտումը չի կարող հանգեցնել Հայաստանի Հանրապետության կառավարության որոշմամբ վարձակալությամբ տրամադրված գույքի սահմանների փոփոխությանը կամ լրացուցիչ գույքային միավորի (անշարժ գույքի մասի (տարածքի)) տրամադրմանը կամ հետ վերցնելուն։»։
Նշված դրույթում «վարձակալությամբ տրամադրված գույքի» բառերն անհրաժեշտ է փոխարինել «անհատույց օգտագործման իրավունքով տրամադրված գույքի» բառերով, քանի որ տվյալ կարգավորումը վերաբերում է Հայաստանի Հանրապետության կառավարության 2023 թվականի ապրիլի 21-ի N 595-Ն որոշմամբ սահմանված՝ պետական գույքի անհատույց օգտագործման իրավունքով տրամադրման հարաբերություններին։
3․ Նախագծի 3-րդ կետով նախատեսվել է, որ սույն որոշումն ուժի մեջ է մտնում պաշտոնական հրապարակմանը հաջորդող օրվանից։ 
Սույն կարգավորումից պարզ չէ, արդյոք Նախագծով նախատեսված՝ կոմիտեի նախագահի համապատասխան լիազորությունը տարածվելու է նաև մինչև Նախագծի ուժի մեջ մտնելն ընդունված, սակայն դեռևս չկատարված կամ կատարման փուլում գտնվող Հայաստանի Հանրապետության կառավարության որոշումների նկատմամբ, թե այն կիրառվելու է Նախագիծն ուժի մեջ մտնելուց հետո ընդունվող Հայաստանի Հանրապետության կառավարության որոշումների դեպքում։
4․ Նախագծի վերնագրում «2023» թվականի բառերից առաջ անհրաժեշտ է լրացնել «Հայաստանի Հանրապետության» բառերը։

5․ Նախագծի 1-ին կետի 1-ին ենթակետում 6-րդ բառերն անհրաժեշտ է փոխարինել 7-րդ բառերով։ Բացի այդ, սույն ենթակետով նախատեսվող լրացման արդյունքում Որոշման 5-րդ կետի 5-րդ ենթակետում «։» կետադրական նշանն անհրաժեշտ է փոխարինել «․» կետադրական նշանով։

6․ Նախագծի 2-րդ կետի 1-ին ենթակետում 5․1․-րդ բառերն անհրաժեշտ է փոխարինել «5․1-ին» բառերով։


	










1․ Ընդունվել է։ Ներկայացված նախագծի  հիմնավորման մեջ հստակ նշվել է, որ մակերեսի ճշգրտումը չի կարող հանգեցնել Հայաստանի Հանրապետության կառավարության որոշմամբ վարձակալությամբ տրամադրված գույքի սահմանների փոփոխությանը կամ լրացուցիչ գույքային միավորի տրամադրմանը կամ հետ վերցնելուն։ 






























































2․ Ընդունվել է։ Նախագծի 2-րդ կետի 1-ին ենթակետը խմբագրվել է։






















3․ Ընդունվել է։ Նախագիծը լրացվել է նոր՝ 3-րդ կետով։










4․ Չի ընդունվել։ Վերնագրի սկզբում արդեն իսկ նշված են «Հայաստանի Հանրապետության կառավարության» բառերը։
5․ Ընդունվել է մասնակի։ ՀՀ կառավարության 2020 թվականի հունիսի 4-ի N 914-Ն որոշման 5-րդ կետը, ինչպես մայր որոշման մեջ, այնպես էլ գործող որոշման մեջ 6-րդ ենթակետ չի ունեցել։
      Միաժամանակ Նախագծի 1-ին կետը լրացվել է 2-րդ ենթակետով։   

6․ Ընդունվել է։

	4․ Վարչապետի աշխատակազմի իրավաբանական վարչություն
	30․09․2026թ․ 

	
	N 02/16.3/33837-2026

	ԵԶՐԱԿԱՑՈՒԹՅՈՒՆ
«ՀՀ կառավարության 2020 թվականի հունիսի 4-ի N 914-Ն և 2023 թվականի ապրիլի 21-ի  N 595-Ն որոշումների մեջ լրացումներ կատարելու մասին» 
ՀՀ կառավարության որոշման նախագծի վերաբերյալ


Նախագծով առաջարկվում է կոմիտեի նախագահին վերապահել ՀՀ կառավարության որոշմամբ վարձակալության տրամադրվող պետական գույքի՝ տվյալ որոշմամբ սահմանված մակերեսի մինչև 10 տոկոսի չափով ճշգրտումներ կատարելու լիազորություն:  Հաշվի առնելով, որ «ճշգրտում» տերմինը կարող է գործնական տարաբնույթ մեկնաբանությունների տեղիք տալ, առաջարկում ենք որոշակիացնել, որ խոսքը վերաբերում է անճշտություններով պայմանավորված ճշգրտումներ կատարելու հնարավորության մասին: 


	





Ընդունվել է։ Նախագիծը լրամշակվել է։



